# BCore Disc

BCore Disc és un segell discogràfic català independent enfocat a la música hardcore punk i a la cultura DIY. Ha estat actiu d'ençà l'any 1990 i ha publicat molts dels grups hardcore dels inicis de l'escena barcelonina, car Jordi Llansamà, fundador i màxim responsable del segell, havia estat membre de 24 Ideas. Tanmateix, amb els anys ha ampliat la seva gamma d'estils a tot l'indie rock, des de la música pop a l'electrònica, passant pel garage punk i el post-rock.
L'any 2020, amb motiu del seu 30è aniversari, BCore Disc havia superat en el seu catàleg les 350 referències, a un ritme editorial que s'havia doblat en els darrers 15 anys, sovint amb tiratges de 250 o 300 còpies coeditades de manera conjunta amb petits segells. A pesar de la crisi del sector discogràfic, BCore ja només publica en vinil i en format digital.

## Història

BCore Disc va néixer a Barcelona l'any 1990 amb l'edició del primer treball del grup barceloní Corn Flakes titulat No problem. D'aquest disc se'n feren 1.000 còpies en vinil que es distribuïren en botigues alternatives i es vengueren en concerts i per correu. La inversió inicial, un cop recuperada, va servir per a finançar els projectes posteriors. Les vies de comunicació habitual eren el programa Atac de Core de Ràdio Pica i el fanzín Reptil zine. D'aquesta manera, BCore Disc es convertir en un segell discogràfic independent amb una estil específic i amb una base de seguidors consolidada.
Amb tot, BCore Disc va esdevenir un segell discogràfic especialitzat en la promoció de concerts, l'edició musical i la distribució de material propi, mantenint el control sobre tot el procés creatiu d'elaboració del disc, inspirant-se en la manera de fer d'altres segells com l'estatunidenc Dischord Records. La discogràfica ha crescut essent coneguda a Europa, EUA, el Japó i Austràlia. A més, BCore Disc fou el primer segell català en tenir tot el catàleg disponible a les plataformes musicals de venda per internet.
El segell també s'ha especialitzat en la reedició dels treballs discogràfics de grups mítics de l'escena punk hardcore com Subterranean Kids, L'Odi Social o Eskorbuto.

## Grups actuals

* Anímic
* Brighton 64
* CRIM
* Joan Colomo
* Nueva Vulcano
* Serpent
* The New Raemon
* The Unfinished Sympathy
* Tokyo Sex Destruction

## Grups clàssics

* Aina
* All Ill
* Anchord
* Anti/Dogmatikss
* Código Neurótico
* Col·lapse
* Cold World
* Delorean
* Dr. Calypso
* E-150
* Eskorbuto
* Fireside
* G.A.S. Drummers
* GRB
* Happy Meals
* HHH
* Hopeful
* L'Odi Social
* Like Peter At Home
* Los Tiki Phantoms
* Maria Rodés
* Moksha
* No More Lies
* Schedule
* Shorebreak
* Skatalà
* Standstill
* Subterranean Kids
* Virtual Noise
* Xmilk
* Zeidun

## Obra publicada

* Llansamà, Jordi. Harto de Todo. Historia Oral del Punk en la Ciudad de Barcelona 1979-1987, 2011.
* Llansamà, Jordi. Cutter, cola y fotocopias. Memoria gráfica de BCore 1989-2007, 2024.

## Referències

* ↑ Callarissa, Joan. «El segell BCore celebra 25 anys de passió pels discos». Ara, 23-06-2015. [Consulta: 28 juny 2020].
* ↑ «Patillismo Ilustrado - Reflexiones patilludas: "Cutter, cola y fotocopias", historia de BCore» (en castellà). Radio 3, 02-02-2025. [Consulta: 12 març 2025].
* ↑ «La discogràfica BCore celebra els 25 anys de la seva creació». Betevé, 13-05-2015. [Consulta: 10 febrer 2019].
* ↑ «BCore Disc, segell resident durant el mes de febrer a l’Heliogàbal», 06-02-2024.
* ↑ Castillón, Xavier. «Arqueologia ‘punk'». El Punt Avui, 27-05-2020. [Consulta: 28 juny 2020].
* ↑ Macho, Roberto. «BCORE, 25 AÑOS DE ADAPTACIÓN: ENTREVISTA A JORDI LLANSAMÀ» (en castellà). La Fonoteca, 09-04-2015. [Consulta: 11 març 2025].
* ↑ «Jordi Llansamà, de BCore Disc: 'Vint-i-cinc anys després continuem essent uns inadaptats'». Vilaweb, 22-06-2015. [Consulta: 10 febrer 2019].
* ↑ Moreira, Marta. «Jordi Llansamà (BCore Disc): "En los 90 era más fácil conseguir que un grupo nuevo se hiciese conocido» (en castellà). [Consulta: 12 març 2025].
* ↑ «BCore reedita el llibre “HARTO DE TODO · Historia oral del punk en la ciudad de Barcelona 1979-1987” escrit per Jordi Llansamà», 13-05-2025.
* ↑ Mancebo, Oliver. «Jordi BCore: gràfica hardcore com a memorial tangible de la cara B de Barcelona». El Nacional, 26-12-2024. [Consulta: 11 març 2025].